TASCO ร่วมงาน Opportunity Day
TASCO ร่วมงาน Opportunity Day ประจำไตรมาส 1/61 ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้
25 พ.ค. 2561

นายชัยวัฒน์ ศรีวรรณวัฒน์ (ซ้าย) กรรมการผู้จัดการ และนายโก๊ะ ไล้ ฮวด (ขวา) รองกรรมการผู้จัดการ-บัญชีและการเงิน บริษัท ทิปโก้แอสฟัลท์ จำกัด (มหาชน) หรือ TASCO ร่วมให้ข้อมูลผลประกอบการไตรมาส 1/61 และแนวโน้มธุรกิจของบริษัทฯ ต่อนักลงทุนในงาน OPPORTUNITY DAY
โดยบริษัทฯยังคงตั้งเป้ายอดขายยางมะตอยในปีนี้ 1.9 ล้านตัน คาดว่ายอดขายจากตลาดต่างประเทศจะมีการปรับตัวสูงขึ้นเนื่องจากโรงกลั่นของบริษัทฯ ได้กลับมาผลิตอีกครั้งในเดือนเมษายน
อีกทั้งราคาขายในตลาดต่างประเทศมีการปรับตัวสูงขึ้นตามราคาน้ำมันดิบ พร้อมเผยมีโอกาสในการซื้อน้ำมันดิบจากแหล่งอื่นที่ไม่ใช่ประเทศเวเนซูเอลาในช่วงครึ่งปีหลัง งานดังกล่าวจัดขึ้น ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้
 